Diari Oficial de la Generalitat Valenciana


Sumari del DOGV 6584, del 10-08-2011 (2011/8733)

Notificació de resolució per la qual es declara el desistiment del procediment d'inscripció com a empresa turística de servicis complementaris en el Registre General d'Empreses, Establiments i Professions Turístiques,
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6584

Data del DOGV
:   10-08-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/8733


Organisme emissor
:   Conselleria de Turisme, Cultura i Esport

Tipus de document
:   Anunci

Notificació de resolució per la qual es declara el desistiment del procediment d'inscripció com a empresa turística de servicis complementaris en el Registre General d'Empreses, Establiments i Professions Turístiques, [2011/8733]  
Per no haver sigut possible notificar de forma personal i directa a la mercantil Activitats La Marinalta, SC, la resolució de desistiment del procediment d'inscripció de l'esmentada empresa en el Registre General d'Empreses, Establiments i Professions Turístiques, com a empresa turística de servicis complementaris, és procedent la seua publicació en el Diari Oficial de la Comunitat Valenciana, a l'efecte del que disposa l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 1 d'agost de 2011.- La cap d'Àrea de Producte: Isabel Palafox Gámir.  
  
«Vista la seua instància de data 15 de desembre de 2010, en la qual sol·licita la inscripció en el Registre General d'Empreses, Establiments i Professions Turístiques de la Comunitat Valenciana, com a Empresa Turística de Servicis Complementaris, d'acord amb la Llei 3/1998, de 21 de maig, de la Generalitat, de Turisme de la Comunitat Valenciana, de l'empresa Activitats La Marinalta, SC, se li comunica  
Antecedents de fet:  
1. Amb data 15 de desembre de 2010, Jean Paul Climent Mestre va sol·licitar la inscripció en el Registre General d'Empreses, Establiments i Professions Turístiques de la Comunitat Valenciana com a Empresa Turística de Servicis Complementaris, de l'empresa Activitats La Marinalta, SC, sítia a la Vall d'Ebo, carrer Marcelí, 2, dedicada a passejos en burro i excursions en 4X4.  
2. De l'anàlisi de la documentació aportada es desprén que l'activitat principal de l'esmentada empresa consistix en la realització d'excursions per a conéixer el paisatge de les nostres terres, la història i cultura dels pobles d'interior, així com la seua fauna i flora, amb passejos en burro, senderisme i vehicles 4X4.  
3. Per mitjà d'un escrit constitutiu d'audiència prèvia, notificat a la interessada el 8 d'abril de 2011, se li va concedir de conformitat amb l'article 84 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú (d'ara en avant, LRJPAC), un termini de deu dies per a presentar la documentació següent:  
Autoritzacions o llicències administratives preceptives que disposa per a l'exercici de l'activitat:  
1. De la Conselleria de Agricultura, Pesca i Alimentació (Inscripció en el Registre de Nuclis Zoològics).  
2. De la Conselleria de Medi Ambient (Declaració d'interés comunitari)  
3. De caràcter municipal.  
4. Qualssevol altres.  
A més, se li va informar que haurà de tindre en compte "La realització de viatges combinats és activitat única i exclusiva de les agències de viatges, de conformitat amb el Decret 63/2010, de 16 d'abril, del Consell, pel qual es modifica el Decret 20/1997, d'11 de febrer, del Consell, pel qual s'aprova el Reglament d'Agències de Viatges de la Comunitat Valenciana. Els viatges combinats estan definits en l'article 151.1 a) del Text Refós de la Llei General per a la defensa dels Consumidors i Usuaris i altres lleis complementàries, aprovat pel Reial Decret Legislatiu 1/2007, de 16 de novembre. A estos efectes, s'entén per viatge combinat "la combinació prèvia de, com a mínim, dos dels elements assenyalats en el paràgraf següent, venda o oferida en venda d'acord amb un preu global, quan esta prestació sobrepasse les 24 hores o incloga una nit d'estada. Els elements a què es referix el paràgraf anterior són els següents:  
- Transport  
- Allotjament  
- Altres servicis turístics no accessoris del transport o de l'allotjament i que constituïsquen una part significativa del viatge combinat".  
La realització de viatges combinats sense tindre inscrit l'establiment com a agència de viatges o la contractació d'estos a través d'una agència de viatges que no estiga inscrita en el Registre General d'Empreses, Establiments i Professions Turístiques de la Comunitat Valenciana, serà constitutiu d'infracció administrativa, de conformitat amb el que disposa la Llei 3/1998, de 21 de maig, de la Generalitat, de Turisme de la Comunitat Valenciana, modificada per la Llei 12/2009, de 23 de desembre, de Mesures Fiscals, de Gestió Administrativa i Financera, i d'Organització de la Generalitat."  
4. Transcorregut el termini atorgat, no s'han presentat ni al·legacions ni documentació.  
5. Als anteriors fets l són d'aplicació els següents  
Fonaments de dret  
1. De conformitat amb l'article 4 de la Llei 3/1998, de 21 de maig, de la Generalitat, de Turisme de la Comunitat Valenciana:  
"Són empreses turístiques les persones físiques i jurídiques que realitzen una activitat l'objecte de la qual siga la prestació de qualsevol dels servicis enumerats en l'article 3 de l'esmentada Llei".   
L'article 3.2.5 de l'esmentada Llei, consigna que "tindrà la consideració de servici turístic la prestació, per mitjà de preu, de les activitats següents: entreteniment, aventura, esportives, culturals i qualssevol d'esplai i oci, així com altres servicis complementaris quan s'oferisquen amb fins turístics".  
2. Les empreses turístiques de servicis complementaris vénen definides en l'article 13 de la Llei 3/1998, de 21 de maig, de la Generalitat, de Turisme de la Comunitat Valenciana, en els termes següents:  
  
"Ú. Són empreses turístiques de servicis complementaris aquelles que tinguen com a objecte la realització d'activitats considerades per l'administració d'interés per al turisme o directament relacionades amb este.  
Dos. La realització de les dites activitats podrà comunicar-se a l'administració Turística als efectes del seu inscripció en el registre corresponent.  
Tres. La constància registral de l'esmentada activitat no suplirà les autoritzacions sectorials que resulten preceptives en cada cas per a l'exercici de l'activitat".  
3. L'article 42.1 de la LRJPAC, establix que "L'administració està obligada a dictar una resolució expressa en tots els procediments i a notificar-la siga quina siga la seua forma d'iniciació.  
En els casos de prescripció, renúncia del dret, caducitat del procediment o desistiment de la sol·licitud, així com la desaparició sobrevinguda de l'objecte del procediment, la resolució consistirà en la declaració de la circumstància, amb indicació dels fets produïts i les normes aplicables".   
Per tot el susdit, la secretària autonòmica de Turisme i directora de l'Agència Valenciana del Turisme, en virtut de les competències conferides per l'article 9.dos.i), del Decret 209/2004, de 8 d'octubre (DOCV de 13.10.2004),   
Resol:  
Declarar el desistiment del procediment d'inscripció de l'empresa Activitats La Marinalta, SC, en el Registre General d'Empreses, Establiments i Professions Turístiques, com a empresa turística de servicis complementaris, procedint-se a l'arxivament de les actuacions.  
  
Cosa que es notifica de conformitat amb el que disposen els articles 58 i 59 de la Llei de Règim Jurídic de les Administracions Públiques i del Procediment Administratiu Comú.  
Contra la present resolució, que no posa fi a la via administrativa, podrà interposar-se recurs d'alçada davant de la consellera de Turisme i presidenta de l'Agència Valenciana del Turisme dins del termini d'un mes comptat des de l'endemà a la seua notificació, d'acord amb el que establix els articles 114 i 115, en relació amb el 48.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
València, 21 de juny de 2011.- La secretària autonòmica de Turisme i directora de l'Agència Valenciana del Turisme: Mª Victória Palau Tárrega.»